**รายงานการประชุมสภาองค์การบริหารส่วนตำบลนาสิงห์**

**สมัยสามัญ สมัยที่ 2 ครั้งที่ 1**

**ประจำปี พ.ศ. 2567**

**วันที่ 29 เดือน มีนาคม พ.ศ.2567**

**ณ ห้องประชุมองค์การบริหารส่วนตำบลนาสิงห์**

**---------------------------**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายเดช ติดมา | ประธานสภาองค์การบริหารส่วนตำบล | เดช ติดมา |
| 2 | นายนิจมนตรี ทุมจันทร์ | รองประธานสภาฯ | นิจมนตรี ทุมจันทร์ |
| 3 | นายกฤษณะ ไกรรัตน์ | เลขานุการสภาฯ | กฤษณะ ไกรรัตน์ |
| 4 | นางสาวแววตา ก้อนบุญใส | สมาชิกสภา อบต. หมู่ที่ 2 | แววตา ก้อนบุญใส |
| 5 | นายแทน ไกรรัตน์ | สมาชิกสภา อบต. หมู่ที่ 3 | แทน ไกรรัตน์ |
| 6 | นายจันทร์ศรี คำโคตร | สมาชิกสภา อบต. หมู่ที่ 4 | จันทร์ศรี คำโคตร |
| 7 | นายมีชัย นาเวียง | สมาชิกสภา อบต. หมู่ที่ 5 | มีชัย นาเวียง |
| 8 | นายจิตรกร จันสี | สมาชิกสภา อบต. หมู่ที่ 8 | จิตรกร จันสี |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายประหยัด จะหลาบหลอง | นายกองค์การบริหารส่วนตำบล | ประหยัด จะหลาบหลอง |
| 2 | นายสมศักดิ์ ทองอุ่น | รองนายกองค์การบริหารส่วนตำบล | สมศักดิ์ ทองอุ่น |
| 3 | นางดวงเดือน สิมมาโคตร | รองนายกองค์การบริหารส่วนตำบล | ดวงเดือน สิมมาโคตร |
| 4 | นายสุรพล นันทา | เลขานุการนายกองค์การบริหารส่วนตำบล | สุรพล นันทา |
| 5 | นางสาววันเพ็ญ ฉั่นพัฒนาพงศ์ | ปลัดองค์การบริหารส่วนตำบล | วันเพ็ญ ฉั่นพัฒนาพงศ์ |
| 6 | นายนรินทร์ ศรีอุทา | รองปลัดองค์การบริหารส่วนตำบล | นรินทร์ ศรีอุทา |
| 7 | นางสาวสโรชา ชัยโคตร | ผอ. กองสวัสดิการสังคม | สโรชา ชัยโคตร |
| 8 | นางมลิวรรณ ประชาชัย | ผอ. กองการศึกษาฯ | มลิวรรณ ประชาชัย |
| 9 | นายสุวนัย สาวะริพล | ผอ. กองสาธารณสุขฯ | สุวนัย สาวะริพล |
| 10 | นายเพชร ลามคำ | นักวิเคราะห์นโยบายและแผน | เพชร ลามคำ |

-2-

**เริ่มประชุมเวลา 09.00 น.**

 เมื่อถึงเวลาประชุมเลขานุการสภาองค์การบริหารส่วนตำบล ได้ตรวจรายชื่อผู้ที่ได้ลงชื่อไว้ปรากฏว่ามีสมาชิกมาประชุม จำนวน 8 คน ผู้เข้าร่วมประชุม จำนวน 10 คน เป็นอันว่าครบองค์ประชุมแล้วให้สัญญาณเรียกสมาชิกเข้าห้องประชุม โดย นายเดช ติดมา ตำแหน่งประธานสภาองค์การบริหารส่วนตำบล ทำหน้าที่เป็นประธานในที่ประชุม

ประธานได้ตรวจนับองค์ประชุมอีกครั้งหนึ่ง และเมื่อครบองค์ประชุมจึงได้กล่าวเปิดประชุม และดำเนินการตามระเบียบวาระการประชุมที่กำหนดไว้ดังต่อไปนี้

**ระเบียบวาระที่ 1** **เรื่องที่ประธานแจ้งต่อที่ประชุม**

ประธาน **1.1 การประกาศเรียกประชุมสภาองค์การบริหารส่วนตำบลนาสิงห์ สมัยสามัญ สมัยที่ 2 ประจำปีพ.ศ. 2567**

 ตามประกาศสภาองค์การบริหารส่วนตำบลนาสิงห์ ลงวันที่ 12 มีนาคม 2567 ได้เรียกประชุมสภาองค์การบริหารส่วนตำบล สมัยสามัญ สมัยที่ 2 ประจำปี พ.ศ. 2567 เป็นเวลา 15 วัน โดยเริ่มตั้งแต่วันที่ 20 มีนาคม 2567 จนถึงวันที่ 3 เมษายน 2567 และได้แจ้งให้สมาชิกทุกท่านทราบไปแล้ว จึงประกาศให้ทราบโดยทั่วกันอีกครั้งหนึ่ง

ที่ประชุม รับทราบ

**1.2 การนัดประชุมสภาองค์การบริหารส่วนตำบลนาสิงห์ สมัยสามัญ สมัยที่ 2 ครั้งที่ 1 ประจำปีพ.ศ. 2567**

ประธาน ตามหนังสือที่ บก 77301/ว 005 ลงวันที่ 22 มีนาคม 2567 ได้นัดประชุมสภาองค์การบริหารส่วนตำบล สมัยสามัญ สมัยที่ 2 ครั้งที่ 1 ประจำปี พ.ศ. 2567 ในวันที่ 29 มีนาคม 2567 (วันนี้) ตั้งแต่เวลา 09.00 น. เป็นต้นไป ณ ห้องประชุมองค์การบริหารส่วนตำบลนาสิงห์ รายละเอียดปรากฏตามระเบียบวาระการประชุมฯ ที่ได้จัดส่งพร้อมกับหนังสือแจ้งนัดประชุมดังกล่าว ให้สมาชิกทุกท่านไปแล้ว

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบล สมัยสามัญ สมัยที่ 1 ครั้งที่ 1 ประจำปีพ.ศ. 2567 เมื่อวันที่ 15 กุมภาพันธ์ 2567**

ประธาน ตามรายงานการประชุมครั้งดังกล่าวที่ผ่านมา ซึ่งคณะกรรมการตรวจรายงาน

ประชุมฯ ได้ตรวจสอบไปแล้ว และได้จัดทำสำเนาปิดประกาศไว้ที่บอร์ดประชาสัมพันธ์หน้าสำนักงานองค์การบริหารส่วนตำบลและที่ห้องกิจการสภา

องค์การบริหารส่วนตำบลเพื่อให้สมาชิกได้ตรวจดูแล้ว ไม่ทราบว่ามีสมาชิกท่านใดจะขอแก้ไขเปลี่ยนแปลงหรือเพิ่มเติมหรือไม่อย่างไร

ที่ประชุม รับรองรายงานการประชุมสภาองค์การบริหารส่วนตำบล สมัยสามัญ สมัยที่ 1 ครั้งที่ 1 ประจำปีพ.ศ. 2567 เมื่อวันที่ 15 กุมภาพันธ์ 2567 โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม (มติเสียงข้างมาก 7 เสียง และงดออกเสียง 1 เสียง)

-3-

**ระเบียบวาระที่ 3 เรื่องเสนอเพื่อพิจารณา**

 **3.1 การพิจารณาการขออนุมัติการใช้จ่ายเงินสะสม (ครั้งที่ 1) ประจำปีงบประมาณ พ.ศ. 2567**

ประธาน ในระเบียบวาระนี้ท่านนายกองค์การบริหารส่วนตำบลนาสิงห์ ได้เสนอขออนุมัติการใช้จ่ายเงินสะสม ประจำปีงบประมาณ พ.ศ. 2567 ซึ่งทางผู้บริหาร ได้เสนอเข้ามา ได้บรรจุในวาระ ในสมัยประชุมวันนี้ จำนวน 7 โครงการ 1 ครุภัณฑ์ โดยถือปฏิบัติตามหลักเกณฑ์การใช้จ่ายเงินสะสม เพื่อแก้ปัญหาความ เดือดร้อนของประชาชน ตามอำนาจหน้าที่และสนับสนุนการดำเนินการตาม นโยบายของรัฐบาล รวมเป็นเงินทั้งสิ้น 5,465,000 บาท (ห้าล้านสี่แสนหกหมื่นห้าพันบาทถ้วน) เพื่อขอเสนอต่อที่ประชุมสภาองค์การบริหารส่วนตำบลนาสิงห์เพื่อพิจารณาต่อไป ก่อนที่ทางผู้บริหารจะได้แถลงต่อที่ประชุม เพื่อชี้แจงรายละเอียดให้ทางสมาชิกทราบและพิจารณาร่วมกันขอเชิญเลขานุการสภาองค์การบริหารส่วนตำบลชี้แจงกฎหมายและระเบียบที่เกี่ยวข้องต่อไป

เลขานุการสภา อบต. **ข้อกฎหมาย/ระเบียบที่เกี่ยวข้อง ประกอบด้วย**

 ระเบียบกระทรวงมหาดไทยว่าด้วยการรับเงิน การเบิกจ่าย การฝากเงิน การเก็บรักษาและการตรวจเงินขององค์กรปกครองส่วนท้องถิ่น พ.ศ.๒๕66

 “ข้อ 97 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่น ภายใต้เงื่อนไข ดังต่อไปนี้

(๑) ให้กระทำได้เฉพาะภารกิจซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเป็นค่าครุภัณฑ์ ค่าที่ดินและสิ่งก่อสร้าง

(๒) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภท ตามระเบียบแล้ว

 (3) ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบห้าของงบประมาณรายจ่ายประจำปี เพื่อเป็นค่าใช้จ่ายกรณีที่มีสาธารณภัยเกิดขึ้น และเมื่อได้กันเงินสะสมสำรองจ่ายเป็นค่าใช้จ่ายด้านบุคลากรและค่าใช้จ่ายกรณีที่มีสาธารณภัยเกิดขึ้นแล้ว องค์การบริการส่วนจังหวัดและเทศบาลนคร ต้องมีเงินสะสมคงเหลือไม่ต่ำกว่าสิบล้านบาท เทศบาลเมือง เทศบาลตำบลและองค์การบริหารส่วนตำบล ต้องมีเงินสะสมคงเหลือไม่ต่ำกว่าห้าล้านบาท

(4) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้ การใช้จ่ายเงินสะสมนั้นเป็นอันพับไป

 กรณีที่องค์กรปกครองส่วนท้องถิ่นได้ก่อหนี้ผูกพันไว้แล้ว หากในภายหลังมีการบอกเลิกสัญญาให้องค์กรปกครองส่วนท้องถิ่นดำเนินการจัดหาผู้ขายหรือผู้รับจ้างรายใหม่ เพื่อดำเนินงานในส่วนที่เหลือได้

 ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงฐานะการเงินการคลัง ขององค์กรปกครองส่วนท้องถิ่นและเสถียรภาพในระยะยาว ”

-4-

พระราชบัญญัติสภาตำบลองค์การบริหารส่วนตำบล พ.ศ. 2537 และแก้ไขเพิ่มเติมถึง (ฉบับที่ 7) พ.ศ. 2562 (ซึ่งเกี่ยวกับอำนาจหน้าที่)

มาตรา 67 ภายใต้บังคับแห่งกฎหมาย องค์การบริหารส่วนตำบลมีหน้าที่ต้องทำ ในเขตองค์การบริหารส่วนตำบล ดังนี้

1. จัดให้มีและบำรุงรักษาทางน้ำและทางบก

(2) รักษาความสะอาดของถนน ทางน้ำ ทางเดิน และที่สาธารณะ

รวมทั้งกำจัดมูลฝอยและสิ่งปฏิกูล

(3) ป้องกันโรคและระงับโรคติดต่อ

(4) ป้องกันและบรรเทาสาธารณภัย

(5) ส่งเสริมการศึกษา ศาสนา และวัฒนธรรม

(6) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ

(7) คุ้มครอง ดูแล และบำรุงรักษาทรัพยากรธรรมชาติและสิ่งแวดล้อม

(8) บำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดี ของท้องถิ่น

(9) ปฏิบัติหน้าที่อื่นตามที่ทางราชการมอบหมายโดยจัดสรรงบประมาณหรือ บุคลากรให้ตามความจำเป็นและสมควร

ประธาน ขอเชิญนายกองค์การบริหารส่วนตำบลนาสิงห์ชี้แจงรายละเอียดครับ

นายประหยัด จะหลาบหลอง เรียนประธานสภาองค์การบริหารส่วนตำบลนาสิงห์ ท่านสมาชิกสภาฯ

 (นายก อบต.) คณะผู้บริหารและผู้เข้าร่วมประชุมทุกท่าน องค์การบริหารส่วนตำบลนาสิงห์เป็นหน่วยงานของรัฐที่อยู่ใกล้ชิดประชาชนในพื้นที่ มีหน้าที่แก้ไขปัญหาความเดือดร้อน และความต้องการให้แก่ประชาชนในการที่จะรับการบริการด้านโครงสร้างพื้นฐาน จึงอาศัยอำนาจตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน และการเก็บรักษาเงิน และการตรวจเงินขององค์กรปกครอง ส่วนท้องถิ่น พ.ศ. 2566 ข้อ 97 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่น คณะผู้บริหารจึงเสนอญัตติเพื่อขออนุมัติต่อสภาองค์การบริหารส่วนตำบลนาสิงห์ ใช้จ่ายเงินสะสมจำนวนเงิน 5,465,000 บาท (ห้าล้านสี่แสนหกหมื่นห้าพันบาทถ้วน) ขอให้ปลัดองค์การบริหารส่วนตำบลนาสิงห์ได้รายงานยอดเงินสะสมที่สามารถนำไปใช้ได้ต่อที่ประชุมสภาครับ

นางสาววันเพ็ญ ฉั่นพัฒนาพงศ์ เรียนประธานสภาฯ คณะผู้บริหารและสมาชิกสภาฯ ทุกท่าน

ปลัด อบต. วันนี้เป็นการประชุมสภาองค์การบริหารส่วนตำบลนาสิงห์ สมัยสามัญ สมัยที่ 2 ครั้งที่ 1 ประจำปี พ.ศ. 2567 เพื่อพิจารณาการขออนุมัติการใช้จ่ายเงินสะสม (ครั้งที่ 1) ประจำปีงบประมาณ พ.ศ. 2567 องค์การบริหารส่วนตำบลนาสิงห์ขอรายงานยอดคงเหลือยอดเงินสะสม ตามบัญชีเงินฝากธนาคารที่สามารถนำไปใช้ได้ ณ วันที่ 28 กุมภาพันธ์ 2567 จำนวนเงินทั้งสิ้น 21,525,164.30 บาท (ยี่สิบเอ็ดล้านห้าแสนสองหมื่นห้าพันหนึ่งร้อยหกสิบสี่บาทสามสิบสตางค์)

-5-

เงินสะสมตามบัญชีเงินฝากธนาคารที่นำไปใช้ได้ 11,333,859.67 บาท

 บวก เงินทุนสำรองเงินสะสม 16,986,793.19 บาท

 รวม เงินสะสมตามบัญชีเงินฝากฯ+เงินทุนสำรองเงินสะสม 28,320,652.86 บาท

 หัก ค่าใช้จ่ายด้านบุคลากรไม่น้อยกว่า 3 เดือน ( 6 เดือน) 8,806,370.00 บาท

 หัก เงินสะสมคงเหลือขั้นต่ำตามระเบียบฯ 5,000,000.00 บาท

 หัก ค่าใช้จ่ายบริหารงานและกรณีที่มีสาธารณภัย 7,153,500.00 บาท

 (47,690,000 บาท x 15%)

 หัก เงินทุนส่งเสริมกิจการองค์การบริหารส่วนตำบล 130,918.59 บาท

 รวม เงินกันเงินสะสมสำรองจ่าย เป็นเงิน 21,090,788.59 บาท

 คงเหลือ เงินสะสมที่นำไปใช้จ่ายได้ ณ วันที่ 28 กุมภาพันธ์ 2567 7,229,864.27 บาท

ประธาน ขอเชิญนายกฯ ชี้แจงรายละเอียดโครงการครับ

นายประหยัด จะหลาบหลอง รายละเอียดต่างๆ ที่จะดำเนินการตามความต้องการของประชาชนซึ่งมีทั้งหมด

 (นายก อบต.) 7 โครงการ 1 ครุภัณฑ์ ผมขอมอบให้รองปลัดองค์การบริหารส่วนตำบลเป็นผู้ชี้แจงต่อไปครับ

ประธาน ผมขอความคิดเห็นของสมาชิกสภาฯ ทุกท่าน ว่าจะพิจารณาทั้งหมดทีเดียวหรือทีละโครงการครับ

ที่ประชุม เห็นควรพิจารณาทีละโครงการ

ประธาน ขอเชิญรองปลัดองค์การบริหารส่วนตำบลชี้แจงทีละโครงการครับ

นายนรินทร์ ศรีอุทา เรียนท่านประธานสภาฯ ท่านสมาชิกสภาฯ ท่านนายกฯ และผู้เข้าร่วมประชุม

รองปลัด อบต. ทุกท่าน เนื่องจากในปีงบประมาณ พ.ศ. 2567 องค์การบริหารส่วนตำบลนาสิงห์มีความจำเป็นเร่งด่วนต้องนำแผนพัฒนาท้องถิ่น (พ.ศ. 2566 – 2570) เพื่อแก้ไขปัญหาความเดือดร้อนของประชาชนในพื้นที่ และพัฒนาท้องถิ่นตามอำนาจหน้าที่ ด้านการพัฒนาโครงสร้างพื้นฐาน จำนวน 7 โครงการ และจัดซื้อครุภัณฑ์เพื่อเฉลิมพระเกียรติพระบาทสมเด็จพระเจ้าอยู่หัว รัชกาลที่ 10 จำนวน 1 รายการ ดังนี้

|  |
| --- |
| **แบบสรุป ปริมาณงานและยอดเงินงบใช้จ่ายเงินสะสม (ครั้งที่ 1) ปีงบประมาณ 2567** |
|  |  |  |  |  |  |
| **ลำดับที่** | **ชื่อโครงการ** | **ปริมาณงาน** | **หมู่ที่**  | **งบประมาณโครงการ** | **หมายเหตุ** |
| 1 | โครงการก่อสร้างถนน คสล.สายห้วยปอ | ก่อสร้างถนน คสล. ขนาดกว้าง 5.00 เมตร ยาว155 เมตร หนา 0.15 เมตร หรือมีพื้นที่ผิวจราจรไม่น้อยกว่า 775 ตารางเมตร พร้อมไหล่ทางสองข้าง กว้างข้างละ 0.30 เมตร | 5 | 495,000 |  เพื่อแก้ไขปัญหาความเดือดร้อนของประชาชน ในพื้นที่ |

-6-

ประธาน มีสมาชิกท่านใดจะเสนอความคิดเห็นหรือสอบถามรายละเอียดเพิ่มเติมหรือไม่

นายจิตรกร จันสี เรียน ท่านประธานสภาฯ กระผมนายจิตรกร จันสี ขอสอบถามครับ

(สมาชิกสภา อบต.) โครงการก่อสร้างถนน คสล.สายห้วยปอ สามารถก่อสร้างให้มีระยะทางยาวมากกว่านี้ได้หรือไม่ครับ

นายประหยัด จะหลาบหลอง ได้ แต่ต้องรองบประมาณในปีถัดไปครับ

 (นายก อบต.)

ประธาน มีสมาชิกท่านใดจะเสนอความคิดเห็นหรือสอบถามรายละเอียดเพิ่มเติมหรือไม่ครับ

 ถ้าไม่มีท่านใด เสนอความคิดเห็นหรือสอบถามแล้ว ต่อไปผมจะขอมติที่ประชุมในครั้งเดียวเลยนะครับ ท่านสมาชิกสภาฯ ทุกท่านครับ หากท่านเห็นว่าการเสนอให้ความเห็นชอบการใช้จ่ายเงินสะสม โครงการก่อสร้างถนน คสล.สายห้วยปอ โดยก่อสร้างถนน คสล. ขนาดกว้าง 5.00 เมตร ยาว155 เมตร หนา 0.15 เมตร หรือมีพื้นที่ผิวจราจรไม่น้อยกว่า 775 ตารางเมตร พร้อมไหล่ทางสองข้าง กว้างข้างละ 0.30 เมตร จำนวน 1 แห่ง งบประมาณจำนวน 495,000 บาท มีข้อความถูกต้องครบถ้วนและมีเงินงบประมาณเพียงพอในการดำเนินการโดยได้กันเงินสำรองจ่ายที่สำคัญไว้แล้ว สมควรเห็นชอบอนุมัติให้ใช้จ่ายเงินสะสม ได้ ขอมติที่ประชุมโดยการยกมือครับ

มติที่ประชุม มีมติอนุมัติการใช้จ่ายเงินสะสม โครงการก่อสร้างถนน คสล.สายห้วยปอ เป็นงบประมาณทั้งสิ้น 495,000 บาท ด้วยมติเสียงข้างมาก จำนวน 7 เสียง ไม่อนุมัติ จำนวน 0 เสียง และงดออกเสียง ๑ เสียง (นายเดช ติดมา ตำแหน่ง ประธานสภาฯ)

|  |
| --- |
|  |
|  |  |  |  |  |  |
| **ลำดับที่** | **ชื่อโครงการ** | **ปริมาณงาน** | **หมู่ที่**  | **งบประมาณโครงการ** | **หมายเหตุ** |
| 2 | โครงการก่อสร้างถนน คสล.สายโคกปลายนา | ก่อสร้างถนน คสล. ขนาดกว้าง 5.00 เมตร ยาว155 เมตร หนา 0.15 เมตร หรือมีพื้นที่ผิวจราจรไม่น้อยกว่า 775 ตารางเมตร พร้อมไหล่ทางสองข้าง กว้างข้างละ 0.30 เมตร | 6 | 495,000 |  เพื่อแก้ไขปัญหาความเดือดร้อนของประชาชน ในพื้นที่ |

ประธาน มีสมาชิกท่านใดจะเสนอความคิดเห็นหรือสอบถามรายละเอียดเพิ่มเติมหรือไม่ครับ

 ถ้าไม่มีท่านใด เสนอความคิดเห็นหรือสอบถามแล้ว ต่อไปผมจะขอมติที่ประชุมในครั้งเดียวเลยนะครับ ท่านสมาชิกสภาฯ ทุกท่านครับ หากท่านเห็นว่าการเสนอให้

-7-

ความเห็นชอบการใช้จ่ายเงินสะสม โครงการก่อสร้างถนน คสล.สายโคกปลายนา โดยก่อสร้างถนน คสล. ขนาดกว้าง 5.00 เมตร ยาว155 เมตร หนา 0.15 เมตร หรือมีพื้นที่ผิวจราจรไม่น้อยกว่า 775 ตารางเมตร พร้อมไหล่ทางสองข้างกว้างข้างละ 0.30 เมตร จำนวน 1 แห่ง งบประมาณจำนวน 495,000 บาท มีข้อความถูกต้องครบถ้วนและมีเงินงบประมาณเพียงพอในการดำเนินการโดยได้กันเงินสำรองจ่ายที่สำคัญไว้แล้ว สมควรเห็นชอบอนุมัติให้ใช้จ่ายเงินสะสม ได้ ขอมติที่ประชุมโดยการยกมือครับ

มติที่ประชุม มีมติอนุมัติการใช้จ่ายเงินสะสม โครงการก่อสร้างถนน คสล.สายโคกปลายนา เป็นงบประมาณทั้งสิ้น 495,000 บาท ด้วยมติเสียงข้างมาก จำนวน 7 เสียง ไม่อนุมัติ จำนวน 0 เสียง และงดออกเสียง ๑ เสียง (นายเดช ติดมา ตำแหน่ง ประธานสภาฯ)

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| **ลำดับที่** | **ชื่อโครงการ** | **ปริมาณงาน** | **หมู่ที่**  | **งบประมาณโครงการ** | **หมายเหตุ** |
| 3 | โครงการปรับปรุงระบบประปา หมู่ที่ 4 | ปรับปรุงประปาหอถังสูงขนาด 10 ลบ.ม. จำนวน 1 แห่ง | 4 | 300,000 |  เพื่อแก้ไขปัญหาความเดือดร้อนของประชาชน ในพื้นที่ |

ประธาน มีสมาชิกท่านใดจะเสนอความคิดเห็นหรือสอบถามรายละเอียดเพิ่มเติมหรือไม่

นายจันทร์ศรี คำโคตร ขอสอบถามครับ หอถังสูงประปา หมู่ที่ 4 อยู่ที่ไหนครับ บริเวณบ้านดอนขาไก่

(สมาชิกสภา อบต.) หรือไม่

นายประหยัด จะหลาบหลอง อยู่ที่เดิมครับ เราปรับปรุงให้สูงขึ้นกว่าเดิม ให้น้ำไหลเต็มที่เพื่อให้บริการประชาชน

 (นายก อบต.) ได้ครบทุกหลังคาเรือน

นายจิตรกร จันสี ขอสอบถามเพิ่มเติมครับ ข้อมูลเดิมของหอถังสูงประปามีไหม สูงเท่าไหร่ครับ

(สมาชิกสภา อบต.) ทำไมถึงต้องปรับปรุงครับ

นายประหยัด จะหลาบหลอง ปรับปรุงให้ดีขึ้น ให้สูงกว่าเดิม เพราะของเดิมให้บริการประชาชนได้ไม่ทั่วถึงครับ

 (นายก อบต.)

ประธาน มีสมาชิกท่านใดจะเสนอความคิดเห็นหรือสอบถามรายละเอียดเพิ่มเติมหรือไม่ครับ

 ถ้าไม่มีท่านใด เสนอความคิดเห็นหรือสอบถามแล้ว ต่อไปผมจะขอมติที่ประชุมในครั้งเดียวเลยนะครับ ท่านสมาชิกสภาฯ ทุกท่านครับ หากท่านเห็นว่าการเสนอให้ความเห็นชอบการใช้จ่ายเงินสะสม โครงการปรับปรุงระบบประปา หมู่ที่ 4 โดยปรับปรุงประปาหอถังสูงขนาด 10 ลูกบาศก์เมตร จำนวน 1 แห่ง งบประมาณจำนวน 300,000 บาท มีข้อความถูกต้องครบถ้วนและมีเงินงบประมาณเพียงพอในการดำเนินการโดยได้กันเงินสำรองจ่ายที่สำคัญไว้แล้ว สมควรเห็นชอบอนุมัติให้ใช้จ่ายเงินสะสม ได้ ขอมติที่ประชุมโดยการยกมือครับ

-8-

มติที่ประชุม มีมติอนุมัติการใช้จ่ายเงินสะสม โครงการปรับปรุงระบบประปา หมู่ที่ 4 เป็นงบประมาณทั้งสิ้น 300,000 บาท ด้วยมติเสียงข้างมาก จำนวน 7 เสียง ไม่อนุมัติ จำนวน 0 เสียง และงดออกเสียง ๑ เสียง (นายเดช ติดมา ตำแหน่ง ประธานสภาฯ)

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| **ลำดับที่** | **ชื่อโครงการ** | **ปริมาณงาน** | **หมู่ที่**  | **งบประมาณโครงการ** | **หมายเหตุ** |
| 4 | โครงการขยายเขตประปา  | วางท่อส่งน้ำประปาหมู่ที่ 6 ด้วยท่อ HDPE ขนาด 90 มม. และท่อเหล็กเคลือบสังกะสี BS-M ขนาด 3 นิ้วยาวรวม 1,200 เมตร | 6 | 460,000 |  เพื่อแก้ไขปัญหาความเดือดร้อนของประชาชน ในพื้นที่ |

ประธาน มีสมาชิกท่านใดจะเสนอความคิดเห็นหรือสอบถามรายละเอียดเพิ่มเติมหรือไม่

นายมีชัย นาเวียง ขอสอบถามครับ เรื่องความยาวท่อครับ งบประมาณเท่ากันกับของหมู่ที่ 8

(สมาชิกสภา อบต.) ทำไมระยะทางไม่เท่ากันครับ

นายประหยัด จะหลาบหลอง งบประมาณเท่ากันแต่ระยะทางไม่เท่ากัน เนื่องจากมีรายละเอียดไม่เหมือนกันครับ

 (นายก อบต.) หมู่ที่ 6 เป็นการวางท่อ HDPE ขนาด 90 มม. และท่อเหล็กเคลือบสังกะสี BS-M ขนาด 3 นิ้ว ส่วนของหมู่ที่ 8 เป็นการวางท่อ HDPE ขนาด 90 มม. ประเภทเดียวครับ

ประธาน มีสมาชิกท่านใดจะเสนอความคิดเห็นหรือสอบถามรายละเอียดเพิ่มเติมหรือไม่ครับ

 ถ้าไม่มีท่านใด เสนอความคิดเห็นหรือสอบถามแล้ว ต่อไปผมจะขอมติที่ประชุมในครั้งเดียวเลยนะครับ ท่านสมาชิกสภาฯ ทุกท่านครับ หากท่านเห็นว่าการเสนอให้ความเห็นชอบการใช้จ่ายเงินสะสม โครงการขยายเขตประปา โดยวางท่อส่งน้ำประปาหมู่ที่ 6 ด้วยท่อ HDPE ขนาด 90 มม. และท่อเหล็กเคลือบสังกะสี BS-M ขนาด 3 นิ้ว ยาวรวม 1,200 เมตร จำนวน 1 แห่ง งบประมาณจำนวน 460,000 บาท มีข้อความถูกต้องครบถ้วนและมีเงินงบประมาณเพียงพอในการดำเนินการโดยได้กันเงินสำรองจ่ายที่สำคัญไว้แล้ว สมควรเห็นชอบอนุมัติให้ใช้จ่ายเงินสะสม ได้ ขอมติที่ประชุมโดยการยกมือครับ

มติที่ประชุม มีมติอนุมัติการใช้จ่ายเงินสะสม โครงการขยายเขตประปา เป็นงบประมาณทั้งสิ้น 460,000 บาท ด้วยมติเสียงข้างมาก จำนวน 7 เสียง ไม่อนุมัติ จำนวน 0 เสียง และงดออกเสียง ๑ เสียง (นายเดช ติดมา ตำแหน่ง ประธานสภาฯ)

-9-

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| **ลำดับที่** | **ชื่อโครงการ** | **ปริมาณงาน** | **หมู่ที่**  | **งบประมาณโครงการ** | **หมายเหตุ** |
| 5 | โครงการวางท่อประปา | 1. วางท่อส่งน้ำประปาหมู่ที่ 1 ด้วย- ท่อ HDPE ขนาด 110 มม. ยาว 670 เมตร - ท่อ HDPE ขนาด 63 มม. ยาว1,970 เมตร 2. วางท่อส่งน้ำประปาหมู่ที่ 3 ด้วย- ท่อ HDPE ขนาด 110 มม. ยาว965 เมตร - ท่อ HDPE ขนาด 63 มม. ยาว2,780 เมตร 3. วางท่อส่งน้ำประปาหมู่ที่ 7 ด้วย- ท่อ HDPE ขนาด 110 มม. ยาว780 เมตร - ท่อ HDPE ขนาด 63 มม. ยาว2,300 เมตร | 1,3,7 | 2,710,000 |  เพื่อแก้ไขปัญหาความเดือดร้อนของประชาชน ในพื้นที่ |

ประธาน มีสมาชิกท่านใดจะเสนอความคิดเห็นหรือสอบถามรายละเอียดเพิ่มเติมหรือไม่

นายแทน ไกรรัตน์ เรียน ประธานสภาฯ และผู้เข้าร่วมประชุมทุกท่าน กระผมนายแทน ไกรรัตน์

(สมาชิกสภา อบต.) สมาชิกสภาฯ หมู่ที่ 3 ขอสอบถามเพิ่มเติมครับ ตามรายละเอียดโครงการ เป็นการวางท่อเมน แล้วท่อเดิมที่ต่อเข้าบ้าน จะรื้อออกหรือทำท่อเชื่อมต่อเข้าไปครับ

นายประหยัด จะหลาบหลอง ท่อที่ต่อเข้าบ้านและท่อเมนไม่ได้รื้อออกครับ วางท่อเมนใหม่ ถ้ามิเตอร์ตัวไหน

(นายก อบต.) ชำรุดให้เปลี่ยนใหม่ครับ

นายจิตรกร จันสี ขอสอบถามเพิ่มเติมครับ หากมีปัญหาในระหว่างการดำเนินงานของผู้รับจ้าง เช่น

(สมาชิกสภา อบต.) ผู้รับจ้างทำท่อประปาแตก ชาวบ้านจะได้รับการช่วยเหลืออย่างไรครับ

นายประหยัด จะหลาบหลอง ทางผู้รับจ้างต้องดำเนินการซ่อมท่อประปาให้ครับ และในระหว่างการซ่อม หาก

 (นายก อบต.) ชาวบ้านต้องการใช้น้ำเร่งด่วน ทางอบต. มีรถน้ำให้บริการเพื่อบรรเทาความเดือดร้อนในเบื้องต้นครับ

ประธาน มีสมาชิกท่านใดจะเสนอความคิดเห็นหรือสอบถามรายละเอียดเพิ่มเติมหรือไม่ครับ

 ถ้าไม่มีท่านใดเสนอความคิดเห็นหรือสอบถามแล้ว ต่อไปผมจะขอมติที่ประชุมในครั้งเดียวเลยนะครับ ท่านสมาชิกสภาฯ ทุกท่านครับ หากท่านเห็นว่าการเสนอให้ความเห็นชอบการใช้จ่ายเงินสะสม โครงการวางท่อประปา โดย

1. วางท่อส่งน้ำประปาหมู่ที่ 1 ด้วย

- ท่อ HDPE ขนาด 110 มม. ยาว 670เมตร

- ท่อ HDPE ขนาด 63 มม. ยาว 1,970เมตร

2. วางท่อส่งน้ำประปาหมู่ที่ 3 ด้วย

-10-

- ท่อ HDPE ขนาด 110 มม. ยาว 965 เมตร

- ท่อ HDPE ขนาด 63 มม. ยาว 2,780 เมตร

3. วางท่อส่งน้ำประปาหมู่ที่ 7 ด้วย

- ท่อ HDPE ขนาด 110 มม. ยาว 780 เมตร

- ท่อ HDPE ขนาด 63 มม. ยาว 2,300 เมตร

งบประมาณจำนวน 2,710,000 บาท มีข้อความถูกต้องครบถ้วนและมีเงินงบประมาณเพียงพอในการดำเนินการโดยได้กันเงินสำรองจ่ายที่สำคัญไว้แล้ว สมควรเห็นชอบอนุมัติให้ใช้จ่ายเงินสะสม ได้ ขอมติที่ประชุมโดยการยกมือครับ

มติที่ประชุม มีมติอนุมัติการใช้จ่ายเงินสะสม โครงการวางท่อประปา เป็นงบประมาณทั้งสิ้น 2,710,000 บาท ด้วยมติเสียงข้างมาก จำนวน 7 เสียง ไม่อนุมัติ จำนวน 0 เสียง และงดออกเสียง ๑ เสียง (นายเดช ติดมา ตำแหน่ง ประธานสภาฯ)

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| **ลำดับที่** | **ชื่อโครงการ** | **ปริมาณงาน** | **หมู่ที่**  | **งบประมาณโครงการ** | **หมายเหตุ** |
| 6 | โครงการปรับปรุงประปา หมู่ที่ 8 | วางท่อส่งน้ำประปาหมู่ที่ 8 ด้วยท่อ HDPE ขนาด 90 มม. รวม 1,350 เมตร | 8 | 460,000 |  เพื่อแก้ไขปัญหาความเดือดร้อนของประชาชน ในพื้นที่ |

ประธาน มีสมาชิกท่านใดจะเสนอความคิดเห็นหรือสอบถามรายละเอียดเพิ่มเติมหรือไม่ครับ

 ถ้าไม่มีท่านใดเสนอความคิดเห็นหรือสอบถามแล้ว ต่อไปผมจะขอมติที่ประชุมในครั้งเดียวเลยนะครับ ท่านสมาชิกสภาฯ ทุกท่านครับ หากท่านเห็นว่าการเสนอให้ความเห็นชอบการใช้จ่ายเงินสะสม โครงการปรับปรุงประปา หมู่ที่ 8 โดยวางท่อส่งน้ำประปาหมู่ที่ 8 ด้วยท่อ HDPE ขนาด 90 มม. รวม 1,350 เมตร จำนวน 1 แห่ง งบประมาณจำนวน 460,000 บาท มีข้อความถูกต้องครบถ้วนและมีเงินงบประมาณเพียงพอในการดำเนินการโดยได้กันเงินสำรองจ่ายที่สำคัญไว้แล้ว สมควรเห็นชอบอนุมัติให้ใช้จ่ายเงินสะสม ได้ ขอมติที่ประชุมโดยการยกมือครับ

มติที่ประชุม มีมติอนุมัติการใช้จ่ายเงินสะสม โครงการปรับปรุงประปา หมู่ที่ 8 เป็นงบประมาณทั้งสิ้น 460,000 บาท ด้วยมติเสียงข้างมาก จำนวน 7 เสียง ไม่อนุมัติ จำนวน 0 เสียง และงดออกเสียง ๑ เสียง (นายเดช ติดมา ตำแหน่ง ประธานสภาฯ)

-11-

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| **ลำดับที่** | **ชื่อโครงการ** | **ปริมาณงาน** | **หมู่ที่**  | **งบประมาณโครงการ** | **หมายเหตุ** |
| 7 | โครงการก่อสร้างทางระบายน้ำ คสล. หมู่ที่ 2 | วางท่อ คสล.ขนาด Dia 0.30 ม. พร้อมบ่อพักน้ำ ยาว 260ม. | 2 | 390,000 |  เพื่อแก้ไขปัญหาความเดือดร้อนของประชาชน ในพื้นที่ |

ประธาน มีสมาชิกท่านใดจะเสนอความคิดเห็นหรือสอบถามรายละเอียดเพิ่มเติมหรือไม่

นางสาวแววตา ก้อนบุญใส ขอสอบถามค่ะ โครงการนี้ จุดสิ้นสุดของท่ออยู่ที่ไหน ปลายทางของน้ำจากทาง

(สมาชิกสภา อบต.) ระบายน้ำน่ะค่ะ

นายประหยัด จะหลาบหลอง ปลายทางน้ำไหลออกที่ทุ่งนาชาวบ้านหลังวัดศรีสว่าง หมู่ที่ 2 ครับ

 (นายก อบต.)

ประธาน มีสมาชิกท่านใดจะเสนอความคิดเห็นหรือสอบถามรายละเอียดเพิ่มเติมหรือไม่ครับ

 ถ้าไม่มีท่านใด เสนอความคิดเห็นหรือสอบถามแล้ว ต่อไปผมจะขอมติที่ประชุมในครั้งเดียวเลยนะครับ ท่านสมาชิกสภาฯ ทุกท่านครับ หากท่านเห็นว่าการเสนอให้ความเห็นชอบการใช้จ่ายเงินสะสม โครงการก่อสร้างทางระบายน้ำ คสล. หมู่ที่ 2 โดยวางท่อ คสล.ขนาด เส้นผ่านศูนย์กลาง 0.30 ม. พร้อมบ่อพักน้ำ ยาว 260ม. จำนวน 1 แห่ง งบประมาณจำนวน 390,000 บาท มีข้อความถูกต้องครบถ้วนและมีเงินงบประมาณเพียงพอในการดำเนินการโดยได้กันเงินสำรองจ่ายที่สำคัญไว้แล้ว สมควรเห็นชอบอนุมัติให้ใช้จ่ายเงินสะสม ได้ ขอมติที่ประชุมโดยการยกมือครับ

มติที่ประชุม มีมติอนุมัติการใช้จ่ายเงินสะสม โครงการก่อสร้างทางระบายน้ำ คสล. หมู่ที่ 2 เป็นงบประมาณทั้งสิ้น 390,000 บาท ด้วยมติเสียงข้างมาก จำนวน 7 เสียง ไม่อนุมัติ จำนวน 0 เสียง และงดออกเสียง ๑ เสียง (นายเดช ติดมา ตำแหน่ง ประธานสภาฯ)

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อครุภัณฑ์** | **ปริมาณงาน** | **หมู่ที่**  | **งบประมาณโครงการ** | **หมายเหตุ** |
| 8 | ซุ้มเฉลิมพระเกียรติ | ซุ้มเฉลิมพระเกียรติ ขนาดฐานกว้าง 4.5 เมตร สูง 6.4 เมตร | 5 | 155,000 |  เพื่อเฉลิมพระเกียรติพระบาทสมเด็จพระเจ้าอยู่หัว รัชกาลที่ 10 |

ประธาน มีสมาชิกท่านใดจะเสนอความคิดเห็นหรือสอบถามรายละเอียดเพิ่มเติมหรือไม่

นายมีชัย นาเวียง สอบถามครับ รูปแบบซุ้มเฉลิมพระเกียรติเป็นอย่างไรครับ

(สมาชิกสภา อบต.)

-12-

นางสาววันเพ็ญ ฉั่นพัฒนาพงศ์ เรียน ท่านประธานสภาฯ และผู้เข้าร่วมประชุมทุกท่าน ซุ้มเฉลิมพระเกียรติเป็น

 (ปลัด อบต.) ซุ้มแนวตั้ง ประกอบด้วยกรอบรูปลายดอกไม้, พระบรมฉายาลักษณ์, ตรา วปร. , ครุฑ, ป้ายทรงพระเจริญ, พานเงิน – ทอง, ป้ายชื่อหน่วยงาน, ฐานไฟเบอร์กลาส, เทวดาไฟเบอร์กลาสและโครงเหล็กค้ำยัน คล้ายกันกับที่เราเห็นทั่วไปค่ะ

ประธาน มีสมาชิกท่านใดจะเสนอความคิดเห็นหรือสอบถามรายละเอียดเพิ่มเติมหรือไม่ครับ

 ถ้าไม่มีท่านใด เสนอความคิดเห็นหรือสอบถามแล้ว ต่อไปผมจะขอมติที่ประชุมในครั้งเดียวเลยนะครับ ท่านสมาชิกสภาฯ ทุกท่านครับ หากท่านเห็นว่าการเสนอให้ความเห็นชอบการใช้จ่ายเงินสะสม จัดซื้อครุภัณฑ์ซุ้มเฉลิมพระเกียรติ โดยซุ้มเฉลิมพระเกียรติ ขนาดฐานกว้าง 4.5 เมตร สูง 6.4 เมตร จำนวน 1 แห่ง งบประมาณจำนวน 155,000 บาท มีข้อความถูกต้องครบถ้วนและมีเงินงบประมาณเพียงพอในการดำเนินการโดยได้กันเงินสำรองจ่ายที่สำคัญไว้แล้ว สมควรเห็นชอบอนุมัติให้ใช้จ่ายเงินสะสม ได้ ขอมติที่ประชุมโดยการยกมือครับ

มติที่ประชุม มีมติอนุมัติการใช้จ่ายเงินสะสม จัดซื้อครุภัณฑ์ซุ้มเฉลิมพระเกียรติ เป็นงบประมาณทั้งสิ้น 155,000 บาท ด้วยมติเสียงข้างมาก จำนวน 7 เสียง ไม่อนุมัติ จำนวน 0 เสียง และงดออกเสียง ๑ เสียง (นายเดช ติดมา ตำแหน่ง ประธานสภาฯ)

ประธาน ขณะนี้เวลา 12.00 น. ขอหยุดพักการประชุม เพื่อรับประทานอาหาร

และให้เข้ามาประชุมต่อในเวลา 13.30 น. ครับ

**เริ่มประชุมเวลา 13.30 น.**

**ระเบียบวาระที่ 4** **เรื่องอื่นๆ**

ประธาน ขอเชิญให้สมาชิกในที่ประชุมเสนอเรื่องอื่นๆ ครับ

นางมลิวรรณ ประชาชัย **4.1 งานประเพณีสงกรานต์อำเภอศรีวิไล ประจำปี 2567**

(ผอ. กองการศึกษาฯ) เรียนประธานสภาฯ สมาชิกสภาฯ และผู้เข้าร่วมการประชุมทุกท่าน ดิฉัน

 นางมลิวรรณ ประชาชัย ผู้อำนวยการกองการศึกษา ศาสนาและวัฒนธรรม

 การจัดงานประเพณีสงกรานต์อำเภอศรีวิไล ประจำปี พ.ศ. 2567 ได้กำหนดจัดงานประเพณีสงกรานต์ในวันที่ 13 เมษายน 2567 บริเวณจุดตั้งขบวน ณ สนามหน้าที่ว่าการอำเภอศรีวิไล โดยขบวนของตำบลนาสิงห์อยูในขบวนที่ 3 ผังรูปแบบในแต่ละขบวน ประกอบด้วย

1. ป้ายชื่อตำบล
2. รถพระบรมฉายาลักษณ์
3. ธงชาติ, ธง ว.ป.ร.
4. รถผู้สูงอายุ
5. ขบวนฟ้อนรำ + เครื่องเสียง
6. รถนางสงกรานต์
7. ป้ายคำขวัญ + รณรงค์
8. กิจกรรมต่างๆ การละเล่น ไม่น้อยกว่า 5 กิจกรรม

 -13-

ขอให้ทางสมาชิกสภาฯ ทุกท่านเป็นคนประสานงานระหว่างผู้นำชุมชน,ชาวบ้านกับ อบต. ในเรื่องการจัดขบวนแต่ละหมู่บ้านและการแก้ปัญหาต่างๆ ค่ะ

นายเพชร ลามคำ เรียน ท่านประธานสภาฯ ท่านนายกฯ และสมาชิกสภาทุกท่าน มีเรื่องเร่งด่วนแจ้ง

(นักวิเคราะห์นโยบายฯ) ครับ ขอความร่วมมือจากท่านสมาชิกสภาฯ ทุกท่านประสานกับทางผู้นำชุมชนจัดเตรียมและแจ้งโครงการที่มีความจำเป็นต้องดำเนินการในปีงบประมาณ 2568 เพิ่มเติมในแผนพัฒนาท้องถิ่น เพื่อจัดทำข้อบัญญัติงบประมาณรายจ่ายประจำปี พ.ศ. 2568 ครับ

นายมีชัย นาเวียง เรียน ประธานสภาฯ สมาชิกสภาฯ และหัวหน้าส่วนราชการทุกท่านครับ กระผม

(สมาชิกสภา อบต.) นายมีชัย นาเวียง สมาชิกสภาฯ หมู่ที่ 5 ขอเสนอประธาน 2 เรื่องครับ

1. ทุกวันนี้เรายังมียางมะตอยหรือไม่ เพราะถนนเส้นถ้ำน้อยน้ำทิพย์ กับ เส้นทรายทอง – หนองจิก ชำรุดหลายจุด อยากให้เข้าไปซ่อมแซมให้หน่อยครับ
2. ไฟส่องสว่างหน้าวัดสีหราชฯ ไฟไม่ติดนานแล้วครับ ซ่อมให้ด้วยครับ

นายประหยัด จะหลาบหลอง 1. ยางมะตอยตอนนี้ของไม่มีครับ กำลังให้ทางเจ้าหน้าที่ดำเนินการจัดซื้อครับ

(นายก อบต.) 2. ไฟไม่ติด จะแจ้งทางเจ้าหน้าที่กองช่างให้เข้าไปดำเนินการซ่อมแซมครับ

ขอให้ทางสมาชิกสภาฯ แจ้งปัญหาเข้ามาทางไลน์กลุ่มอบต.ด้วยครับ เพื่อที่ทางผู้บริหารจะได้เห็นและประสานงานกับเจ้าหน้าที่ให้อีกครั้งครับ

นายแทน ไกรรัตน์ มีเรื่องที่แจ้งปัญหาเข้าไปในไลน์แล้วยังไม่ได้รับการซ่อมแซมครับ จุดที่ 1 ในซอย

(สมาชิกสภา อบต.) บ้านอาจารย์มั่น เพ็งวงษา กับถนนข้างบ้านนายขัน จันทเสน ที่มีรถมาถมดินแล้วทำให้ถนนเสียหายครับ

นายประหยัด จะหลาบหลอง มอบหมายให้เจ้าหน้าที่กองช่างดำเนินการครับ

(นายก อบต.)

นายจิตรกร จันสี ขอเสนอให้ท่านสมาชิกสภาฯ สำรวจไฟฟ้าส่องสว่างที่ต้องการติดเพิ่มเติมและเสนอ

(สมาชิกสภา อบต.) เป็นโครงการไฟฟ้าส่องสว่างโซล่าเซลล์ ลงในแผนพัฒนาปี 2568 ครับ เพื่อลดค่าใช้จ่ายค่าไฟฟ้าของอบต.ในแต่ละปี

นางสาววันเพ็ญ ฉั่นพัฒนาพงศ์ ตามที่สมาชิกสภา อบต. หมู่ที่ 8 เสนอมา ขอให้เสนอเป็นจุดที่สำคัญ และให้ระบุ

 (ปลัด อบต.) ด้วยว่าติดตั้งที่จุดไหนบ้าง เพื่อง่ายต่อการตรวจสอบค่ะ

นางสาวสโรชา ชัยโคตร เรียนประธานสภาฯ สมาชิกสภาฯ และผู้เข้าร่วมการประชุมทุกท่าน ขอเสริมเรื่อง

(ผอ. กองสวัสดิการสังคม) การจัดงานวันผู้สูงอายุ ที่กำหนดจัดขึ้นในวันที่ 5 เมษายน 2567 บริเวณลานอเนกประสงค์ องค์การบริหารส่วนตำบลนาสิงห์ อยากให้การจัดเตรียมอาหารของแต่ละหมู่บ้านให้ทั่วถึงกันทุกคน คือไม่อยากให้ตำหนิทีหลังว่าอบต.ไม่ดูแลอาหารการกินให้ เพราะเราได้กระจายให้งบประมาณกับทุกหมู่บ้านไปแล้วค่ะ

นายจันทร์ศรี คำโคตร เรียน ท่านประธานสภาฯ ท่านนายกฯ และผู้เข้าร่วมประชุมทุกท่าน

(สมาชิกสภา อบต.) เรื่องห้องกิจการสภา อยากให้ซ่อมเครื่องปรับอากาศและดูแลทำความสะอาดห้องให้ด้วยครับ

นายประหยัด จะหลาบหลอง ขอย้ำเรื่องเพิ่มเติมแผนพัฒนา ปี 2568 ขอให้ทางสมาชิกสภาฯ ทุกท่าน ประชุม

(นายก อบต.) ร่วมกันกับทางผู้นำชุมชนและชาวบ้านในเรื่องโครงการที่จำเป็น แล้วนำโครงการมาส่งให้นักวิเคราะห์นโยบายและแผนพร้อมกันภายในกลางเดือนนี้ด้วยครับ

-14-

ประธาน ไม่ทราบว่ามีสมาชิกในที่ประชุมจะเสนอหรือสอบถามเรื่องอื่นๆ เพิ่มเติมอีกหรือไม่

ที่ประชุม ไม่มี

ประธาน เมื่อไม่มีสมาชิกท่านใด เสนอเรื่องอื่นๆ เพิ่มเติมอีก จึงได้กล่าวปิดประชุม

**ปิดประชุมเวลา 14.30 น.**

 (ลงชื่อ) ผู้บันทึกรายงานการประชุม

 (นายกฤษณะ ไกรรัตน์)

 เลขานุการสภาองค์การบริหารส่วนตำบลนาสิงห์

 (ลงชื่อ) ประธานกรรมการตรวจสอบรายงานการประชุม

 ( นายมีชัย นาเวียง )

 (ลงชื่อ) กรรมการตรวจสอบรายงานการประชุม

 ( นายแทน ไกรรัตน์ )

 (ลงชื่อ) กรรมการและเลขานุการตรวจสอบรายงานการประชุม

 ( นายจิตรกร จันสี )

⏹การรับรองรายงานการประชุม

 .........................................................................................................................................................................

 .........................................................................................................................................................................

 (ลงชื่อ)

 ( นายเดช ติดมา )

 ประธานสภาองค์การบริหารส่วนตำบลนาสิงห์